**Evaluarea retrospectivă a intervențiilor POSDRU 2007-2013 în domeniul incluziunii sociale**

***(DMI2.2). Anexa 11. Tabel de corelare constatări-concluzii-recomandări***

**ANEXA 10 Tabel de corelare constatări-concluzii-recomandări**

| **Recomandări** | **Concluzii** | **Constatări** | **Responsabil** | **Termen** |
| --- | --- | --- | --- | --- |
| **Recomandări privind cadrul strategic și de reglementare al implementării intervențiilor în domeniul incluziunii sociale** | |  |  |  |
| 1. **R1.** Se recomandă crearea unui cadru favorabil accesului și participării la educație a persoanelor aparținând grupurilor sau mediilor dezavantajate. Această recomandare se poate implementa prin următoarele măsuri:  * Ministerul Educației / CJRAE / CMBRAE trebuie să asigure alocarea unui număr de consilieri școlari și mediatori corelat cu dimensiunea și intensitatea problemelor, gradul de vulnerabilitate și de dezavantajare a comunității. * UAT-urile trebuie să asigure acordarea burselor sociale conform prevederilor legale pentru elevii aparținând unor grupuri sau medii dezavantajate. Mai mult decât atât UAT prin asistenții sociali și mediatorii comunitari trebuie să informeze familiile vulnerabile privind dreptul la bursă, promovând beneficiile educației, să sprijine familiile pentru pregătirea documentelor necesare. * Ministerul Educației trebuie să asigure în comunitățile dezavantajate cadre didactice cu competențe adecvate obiectivelor de incluziune socială prin atragerea de cadre didactice competente și continuarea formării cadrelor existente. Aceaste măsuri pot să includă oferirea unui pachet de facilități (salariale, locuință, resurse educaționale, facilități fiscale etc.), crearea unui unui sistem de formare orientat spre rezultate, corelat cu performanța individuală, aprobarea regulamentelor, metodologiilor, procedurilor pentru implementarea masterului și mentoratului didactic. | **C1.** România este departe de a atinge țintele asumate pentru părăsirea timpurie a școlii, iar măsurile legislative și intervențiile de până acum nu au fost eficiente în atenuarea acestei situații.  **C2.** Proiectele finanțate prin DMI 2.2 au produs efecte privind accesul și participarea la educație observabile la nivelul unor unităților școlare beneficiare sau elevi sprijiniți, însă la nivelul programului nu se constată un impact privind reducerea abandonului sau a riscului de abandon școlar.  **C3.** Măsurile de prevenire și corectare a părăsirii timpurii a școlii au vizat mai ales promovarea și întărirea educației timpurii, precum și măsuri pentru îmbunătățirea accesului la educație pentru copiii din comunități izolate. DMI 2.2 a sprijinit și învățământul preșcolar, rezultând necesitatea extinderii sprijinului la nivel antepreșcolar pentru o cuprindere cât mai timpurie a copiilor într-un sistem de stimulare pentru educație și integrare socială.  **C4.** Intervențiile finanțate prin DMI 2.2 au produs efecte pe durată scurtă, la nivelul unităților locale finanțate, mai degrabă asupra competențelor personalului didactic de a lucra cu grupuri vulnerabile, a creșterii încrederii elevilor / participanților la AdȘ și a nivelului de conștientizare a comunităților asupra importanței educației și a nediscriminării. POSDRU a reprezentat o oportunitate pentru a pilota instrumente și metodologii, însă implementarea lor ulterioară și replicarea la nivelul altor comunități nu a mai fost urmărită în practică.  **C5.** Se observă că intervențiile cu efecte sustenabile sunt, în general, cele care au beneficiat de implicarea comunității, a părinților, a autorităților locale, dar și a liderilor comunității respective (preot, învățător, medic). Astfel parteneriatele școală – familie și școală – comunitate sunt cele care conduc la impact, cu efecte durabile bazate pe schimbarea atitudinilor și comportamentelor în comunitate. De asemenea, prezența mediatorilor și a tutorilor din rândul comunităților au reprezentat liantul cu membrii comunității. Cu toate acestea insuficiența resurselor, numărul insuficient de consilieri și mediatori, în general în sistem și în special în mediile dezavantajate limitează eficacitatea sprijinului acestora. | Secțiunile: 2.1, 2.2, 2.5, 2.6, 2.7, 2.8 | Ministerul Educației, CJRAE, CMBRAE, UAT-uri | Înainte de demararea implementării programelor FSE+ 2021-2027 |
| **La nivel de program** |  |  |  |  |
| 1. **R2.** Se recomandă abordarea integrată a măsurilor pentru accesul și participarea la educație, îmbinând măsurile privind procesul educațional cu măsurile sociale, implicarea comunității și a parteneriatelor între UAT, Inspectorate școlare, ONG-uri și alți actori locali. Această recomandare se poate implementa prin următoarele măsuri:  * AM /OI trebuie să asigure o structură a programului de finanțare și un mecanism de implementare care să permită finanțarea integrată a măsurilor adresate procesului educațional, cu măsuri de asistență socială și sanitară, educație parentală. Măsurile pot lua diverse forme în funcție de nevoile specifice identificate, cum ar fi: educație remedială, monitorizarea prezenței școlare, asigurarea unei mese calde, zilnic, asigurarea transportului școlar, sprijin pentru familiile elevilor, sprijin pentru funcționarea parteneriatelor locale, acțiuni de educație civică incluzivă, implicarea comunității. * Autoritățile locale trebuie să își întărească rolul strategic de atragere și corelare a resurselor pentru incluziune socială, prin integrarea obiectivele privind accesul și participarea la educație în strategiile și planurile de dezvoltare locală, stimularea creării de parteneriate pentru incluziune și implicarea comunității. | **C6.** Încurajarea parteneriatelor școală – familie și școală – comunitate au o puternică influență pozitivă asupra producerii efectelor la nivel de impact. Sprijinul comunităților duce și la schimbarea atitudinilor și comportamentelor în comunitate și la sustenabilitatea efectelor. În acest sens și colaborarea dintre școli și autoritățile locale a avut un impact semnificativ în cazul multor proiecte. Din păcate, însă în foarte multe cazuri comunitățile dezavantajate se găsesc în UAT-uri cu capacitate scăzută de a gestiona un proces integrat de măsuri de incluziune socială.  **C7.** Problemele complexe ale accesului și participării la educație a persoanelor pot fi rezolvate doar prin intervenții integrate care se pot adresa pe multitudinea de vulnerabilități și mobilizând mai mulți actori / părți interesate într-un amplu proces de incluziune socială în comunitate. Atât experiența altor programe cât și exemple de succes din POSDRU ofera o bază pentru extinderea experienței pozitive câștigate. | Secțiunile: 2.1, 2.2, 2.3, 2.4, 2.8 | MIPE, ME, UAT-uri | 2021-2027  Înainte de aprobarea programelor FSE+ 2021-2027 respectiv înainte de demararea implementării programelor și proiectelor (pentru aspecte privind implementarea) |
| 1. **R3.** Se recomandă focalizarea intervențiilor pe comunitățile și grupurile cele mai vulnerabile, extinderea lor pe o perioadă de timp suficientă pentru a produce impactul așteptat privind integrarea în sistemul de educație sau socio ocupațională. Această recomandare se poate implementa prin următoarele măsuri:  * AM trebuie să optimizeze pe baza experienței POSDRU și POCU, a datelor privind nevoile, mecanismul de prioritizare a sprijinului în funcție de cele mai relevante criterii cum ar fi: nivelul abandonului și riscului de abandon, rezultatele școlare, gradul de dezavantajare a comunității. Complementar Ministerul Educației trebuie să își asigure capacitatea de a furniza date actualizate pentru mecanismul de prioritizare a unităților de învățământ beneficiare și monitorizarea efectelor. * Intervențiile FSE trebuie extinse și la nivelul antepreșcolar pentru o cuprindere cât mai timpurie a copiilor într-un sistem stimulativ pentru participare și incluziune. * AM trebuie să asigure lansarea apelurilor și demararea proiectelor corelate cu calendarul școlar, iar durata proiectelor trebuie să fie extinsă la mai mulți ani școlari, chiar un ciclu de învățământ, fără a exclude implementarea unor proiecte de scurtă durată de susținere a sprijinului pentru prevenirea abandonului și creșterea participării. | **C3.** Măsurile de prevenire și corectare a părăsirii timpurii a școlii au vizat mai ales promovarea și întărirea educației timpurii, precum și măsuri pentru îmbunătățirea accesului la educație pentru copiii din comunități izolate. DMI 2.2 a sprijinit și învățământul preșcolar, rezultând necesitatea extinderii sprijinului la nivel antepreșcolar pentru o cuprindere cât mai timpurie a copiilor într-un sistem de stimulare pentru educație și integrare socială.  **C8.** Impactul intervențiilor asupra grupurilor țintă este limitat de durata proiectelor – mai scurtă ca durata unui ciclu de învățământ, insuficientă pentru a produce efecte asupra grupurilor vulnerabile, de exemplu reducerea abandonului școlar sau creșterea promovabilități. Intervențiile finanțate prin POSDRU nu s-au concentrat pe corelarea măsurilor de prevenire a PTȘ cu cererea pe piața forței de muncă și cu alte măsuri de incluziune din comunitățile defavorizate. Intervențiile au generat efecte în principal la nivelul unităților școlare, strict pe perioada finanțării. Efectele cele mai scăzute au fost la nivelul populației preșcolare și din AdȘ. Nici în privința integrării în învățământul de masă a copiilor cu CES nu au fost făcute progrese semnificative, din cauza insuficientei pregătiri a cadrelor didactice de a lucra cu acest grup vulnerabil.  **C9.** Perioada mare de timp dintre depunerea proiectelor și aprobarea acestora, cât și rigiditatea din implementare, a făcut ca acestea să aibă la bază analize ale grupului țintă depășite și au împiedicat flexibilizarea proiectelor în funcție de nevoile reale din comunități, accentul fiind pus mai mult pe birocrație și formalități. | Secțiunile:.2.1, 2.2, 2.3, 2.4, 2.5, 2.6, 2.8 | MIPE, ME | Înainte de demararea implementării programelor FSE+ 2021-2027 |